Virallinen lehti nro C 304 , 02/10/1998 s. 0055



KIRJALLINEN KYSYMYS E-0214/98 komissiolle esittäjä(t): Allan Macartney (ARE) (11. helmikuuta 1998) Aihe: Kuivapesukoneiden vaihtaminen ja korvaus Onko komissio tietoinen siitä, onko ryhdytty mihinkään toimenpiteisiin niiden kuivapesuloiden kustannusten vähentämiseksi, joiden on täytynyt vaihtaa yhteensä 113 nesteellä toimivaa konetta? Tällä hetkellä ollaan vähitellen poistamassa tai ollaan jo poistettu käytöstä 113 konetta ja näyttää siltä, että käytäntönä on tislatun nesteen käyttäminen siihen saakka kunnes se loppuu, ja sen jälkeen joko nykyisten koneiden muuntaminen tai uusien ostaminen. Sekä muuntamisen että vaihtamisen kustannukset ovat huomattavia erityisesti pienille yrityksille. Tämän vuoksi olisi kohtuullista, että pienille kuivapesuloille annettaisiin jonkinlainen korvaus tai luotaisiin avustusjärjestelmä, jotta niiden taloudellinen tuho estettäisiin. Koska tätä muutosta vaaditaan EY:n käskystä, voisiko komissio pikaisesti vahvistaa, onko korvausta annettu tai onko sitä tarkoitus antaa? Komission jäsenen Ritt Bjerregaardin komission puolesta antama vastaus (24. maaliskuuta 1998) Komissio ei ole tietoinen korvauksista tai tuista, jotka olisi tarkoitettu kuivapesuloiden avustamiseen kloorifluorihiilivetyä (CFC) 113 käyttävien kuivapesulaitteiden vaihdoksissa tai korvaamisessa. CFC 113 hävittää otsonikerrosta. Tämän vuoksi sen käyttöä ollaan kieltämässä otsonikerrosta heikentäviä aineita koskevan Montrealin pöytäkirjan mukaisesti. Montrealin pöytäkirjan on nyt allekirjoittanut yli 165 osapuolta, jotka ovat siis kaikki sitoutuneet lopettamaan kaikkien otsonia hävittävien aineiden tuotannon ja käytön. Pöytäkirjan mukaan teollistuneiden maiden oli lopetettava CFC -yhdisteiden käyttö 1. päivään tammikuuta 1996 mennessä muutamia tärkeitä käyttötarkoituksia kuten astmainhalaattoreita lukuun ottamatta. Otsonikerrosta heikentävistä aineista annetun asetuksen (EY) N:o 3093/94 ((EYVL L 333, 22.12.1994. )) mukaisesti yhteisössä yhdisteet kiellettiin jo vuotta aikaisemmin. Niinpä komissio ei ole vaatimassa CFC 113:a käyttävien kuivapesulaitteiden vaihtamista. Kyse on pikemmin siitä, että Montrealin pöytäkirjan osapuolet yhteisö ja sen jäsenvaltiot mukaan luettuina ovat yhdessä päättäneet, että osana otsonikerroksen suojelua CFC-yhdisteitä ei saisi enää tuottaa tai tuoda markkinoille tätä käyttöä varten. Päätös CFC-yhdisteiden tuotannon lopettamisesta tehtiin ensimmäisen kerran Montrealin pöytäkirjan osapuolten toisessa kokouksessa vuonna 1990. Päivämäärää aikaistettiin neljännessä kokouksessa vuonna 1992 otsonin nopeutuneen tuhoutumisen ja vaihtoehtojen lisääntyneen saatavuuden ansiosta. Pöytäkirjan tekninen komitea huomauttaa, että käytetyintä kuivapesuainetta, perkloorietyleeniä, on käytetty menestyksekkäästi yli 30 vuotta, ja se on todennäköinen vaihtoehto CFC 113:lle. Vaihtoehtoja on olemassa, mutta Montrealin pöytäkirjassa tai asetuksessa (EY) N:o 3093/94 ei ole mitään, mikä estäisi kuivapesuloita käyttämästä edelleen ennen kieltoa tuotettuja, kierrätettyjä tai varastoon kertyneitä CFC-yhdisteitä. Monet CFC-yhdisteiden käyttäjät ovat näin pystyneet suunnittelemaan niiden käytön lopettamisen välttäen tekniset ja taloudelliset vaikeudet, myös taloudellisen tuhon.